Diari Oficial de la Generalitat Valenciana


Sumari del DOGV 4980, del 07-04-2005 (2005/3315)

Informació pública de l'alternativa tècnica de programa d'actuació integrada de les unitats d'execució 2 a 6 del pla de reforma interior del sector Serratelles-Platja de Nules.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4980

Data del DOGV
:   07-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3315


Organisme emissor
:   Gestora Urbanistica L'Estany, SL

Tipus de document
:   Anunci

Informació pública de l'alternativa tècnica de programa d'actuació integrada de les unitats d'execució 2 a 6 del pla de reforma interior del sector Serratelles-Platja de Nules. [2005/F3315]
  
La mercantil Gestora Urbanística L'Estany, SL, ha formulat a l'empara del que s'establix en els articles 44, 48 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'alternativa tècnica de programa d'actuació integrada per al desenvolupament de les unitats d'execució 2 a 6 delimitades en el pla de reforma interior Serratelles-Platja de Nules.
  
D'acord amb el que s'establix en l'article 48 de la llei esmentada es fa constar que l'alternativa tècnica comprén els documents següents: memòria del programa i avantprojecte d'urbanització.
  
L'objecte de la iniciativa és la programació i completa urbanització de l'àmbit de les unitats d'execució 2 a 6 delimitades en el pla de reforma interior Serratelles-Platja de Nules.
  
La notaria en què estan protocol·litzats els documents és la de Fernando Márquez Lerga, notari del Col·legi de València, amb residència a Nules (Castelló), i amb domicili al carrer de Santa Teresa, número 3, 12774 Nules (Castelló).
  
En aplicació del que s'establix en l'article 48.1.C) en relació amb l'article 46.3 de la llei mencionada, se sotmet la citada alternativa tècnica de programa a informació pública pel termini de 20 dies hàbils comptats des de l'última publicació d'este anunci en el Diari Oficial de la Generalitat Valenciana.
  
Durant el termini esmentat qualsevol persona podrà comparéixer a la dita notaria, en dia hàbil, de 10.00 a 14.00 hores, per a obtindre còpia de l'acta de protocol·lització dels citats documents o sol·licitar que se li exhibisca esta.
  
Així mateix, es fa constar la possibilitat de consultar a l'Ajuntament de Nules, en horari d'atenció al públic, les actuacions derivades de la documentació depositada, així com de presentar davant del mateix ajuntament, per a incorporar-les a aquelles, tant al·legacions com alternatives tècniques que pretenguen competir amb la que s'exposa al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment. Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa substancialment distinta a la inicial i prestara caució d'això en la quantia que determine l'ajuntament. En este cas, la pròrroga es farà constar en l'expedient, s'anunciarà al tauler d'anuncis de l'ajuntament i es comunicarà a qui, per desconéixer-la, presente pliques prematurament.
  
L'acte d'obertura de pliques es portarà a cap el dia següent hàbil a la conclusió del termini per a presentar-les.
  
El present anunci es publica també als efectes que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut i per als titulars que no es troben en la base de dades de la relació que emet el Centre de Gestió Cadastral, als efectes de remetre avís amb el contingut d'este anunci als titulars de drets que figuren en el cadastre, segons el que es preveu en l'article 46.3 de la Llei 6/1994 citada.